Kümned kulupõlengud panid päästjate võimekuse proovile - Uudised.tv3.ee
13:16 16. aprill 2018
Möödunud nädalavahetusel tuli päästjatel kustutada kümneid kulupõlenguid, kusjuures esines olukordi, kus kõik päästeressursid olid hõivatud, vahendab BNS.
Reedest pühapäeva õhtuni pidid Lõuna-Eesti päästjad kustutama 50 kulutulekahju. Ära põles üle 65 hektari kulupõlde ning metsaalust ja põlengute kustutamiseks kulus kokku üle 32 töötunni. Esines olukordi, kus kõik päästeressursid olid hõivatud ja päästjad pidid töötama võimete piiril. Ligi pooled ehk 24 kulutulekahju süttis Lõuna-Eestis lõkkepõletajate tõttu, kes süütasid lõkked tuulise ilmaga või jätsid lõkked järelevalveta põlema. Ülejäänud kulutulekahjud süttisid kuritahtlikust hooletusest lahtise tulega – ära visatud kustumata suitsukonist, tikust või tahtlikust süütamisest.